# Zobrazovanie obsahu premenených

Statická metóda `Zend_Debug::dump()` vypíše, alebo vráti informáciu o výraze. Tento spôsob ladenia je bežný, lebo je jednoducho použiteľný a nepotrebuje inicializáciu, špeciálne nástroje, alebo ladiace prostredie.

## Príklad metódy dump()

    <?php

    Zend_Debug::dump($var, $label=null, $echo=true)

    ?>

Argument `$var` obsahuje výraz, premennú o ktorej chceme zistiť informácie pomocou metódy `Zend_Debug::dump()`

Argument `$label` je reťazec ktorý bude pridaný pre výstup `Zend_Debug::dump()`. Môže to byť užitočné keď sa zobrazuje viac premenných na jednej obrazovke.

Argument `$echo` určuje či výstup z `Zend_Debug::dump()` bude vypísaný, alebo nie. Ak je `true` výstup bude vypísaný. Návratová hodnota vždy obsahuje výstup a nezáleží na hodnote argumentu `$echo`.

Môže byť užitočné vedieť ako funguje metóda `Zend_Debug::dump()` vnútorne. Je to obalenie PHP funkcie `var_dump()`. Ak je výstup detekovaný ako web, potom je výstup z `var_dump()` escapovaný pomocou `htmlspecialchars()` a obalený (X)HTML značkou `<pre>`.

## Ladenie s Zend_Log

Použitie `Zend_Debug::dump()` je najlepšie pre okamžité použitie počas vývoja aplikácie. Pridanie a odobratie kódu pre zobrazenie premennej, alebo výrazu je rýchle.

Vhodné je zvážiť použitie Zend_Log pre písanie trvalejšieho kódu pre ladenie. Napríklad je možné použiť úroveň zaznamenávania `DEBUG` a zapisovať do súboru, ..., výstup vrátený metódou `Zend_Debug::dump()`.