# Követelmények

## Bevezetés

A Zend Framework futtatásához egy PHP 5 értelmező és egyPHP parancsállományok futtatásához megfelelően beállított webkiszolgáló szükséges. Néhány funkcióhoz további kiterjesztésekre vagy a kiszolgáló egyéb lehetőségeire is szükség van; az esetek többségében a keretrendszer nélkülük is használható, habár a teljesítmény csökkenhet, esetleg mellékesebb funkciók nem fognak maradéktalanul működni. Efféle függőségre példa Apache környezetben a mod_rewrite, melyet „szép URL-ek”, mint pl. „`http://example.com/user/edit`” megvalósításához lehet használni. Ha a mod_rewrite nem elérhető a keretrendszer beállítható úgy, hogy támogassa a „`http://example.com?controller=user&action=edit`” alakot. A szép URL-eket használhatjuk például a rövidebb szöveges megjelenítés kedvéért vagy keresőoptimalizálási (SEO) megfontolásokból, azonban nincsenek közvetlen hatással az alkalmazás funkcionalitására.

### PHP verzió

Ajánlott a PHP legújabb kiadása a válságos biztonsági és teljesítménybeli javítások okán. Jelenleg a PHP 5.2.4 és későbbi kiadások támogatottak.

A Zend Keretrendszer átfogó egységtesztekkel rendelkezik, melyek PHPUnit 3.3.0-val vagy későbbivel futtathatók.

### PHP kiterjesztések

Alább található egy táblázat, mely felsorolja a PHP-ban jellemzően megtalálható kiterjesztéseket és azt, hogyan használja őket a Zend Framework. Tanácsos meggyőződni arról, hogy az alkalmazásunkban használt összetevők által megkövetelt kiterjesztések elérhetők-e a PHP környezetünkben. A legtöbb alkalmazás nem igényli az összes alant felsorolt kiterjesztést.

Az „erős” függőség azt jelenti, hogy az adott összetevő vagy osztályok nem működnek megfelelően a szóban forgó kiterjesztés hiányában, míg a „gyenge” azt, hogy az összetevő használhatja a kiterjesztést, ha az elérhető, de helyesen fog működni akkor is, ha nem. Sok komponens magától kihasználja bizonyos kiterjesztések lehetőségeit a teljesítmény növelésére, amennyiben azok megtalálhatók, de saját kódot futtatnak hasonló eredménnyel, ha nincsenek telepítve.

### Összetevők

Alább található az összes rendelkezésre álló Zend Framework összetevőt felsoroló táblázat és az általuk megkívánt PHP kiterjesztések. E táblázat segíthet kideríteni mely kiterjesztések szükségesek egy alkalmazáshoz. Nem minden a keretrendszer által használt kiterjesztés szükséges az összes alkalmazáshoz.

Az „erős” függőség azt jelenti, hogy az adott összetevő vagy osztályok nem működnek megfelelően a szóban forgó kiterjesztés hiányában, míg a „gyenge” azt, hogy az összetevő használhatja a kiterjesztést, ha az elérhető, de helyesen fog működni akkor is, ha nem. Sok komponens magától kihasználja bizonyos kiterjesztések lehetőségeit a teljesítmény növelésére, amennyiben azok megtalálhatók, de saját kódot futtatnak hasonló eredménnyel, ha nincsenek telepítve.

### Függőségek

Alább található a Zend Framework összetevőit és azok más összetevőkkel való függőségeit mutató táblázat. E táblázat segítséget jelenthet, amennyiben csak egyes összetevők használata szükséges a teljes keretrendszer helyett.

Az „erős” függőség azt jelenti, hogy az adott összetevő vagy osztályok nem működnek megfelelően a szóban forgó függésben tartó összetevő hiányában, míg a „gyenge” azt, hogy a komponens igényelheti a másikat bizonyos esetekben vagy bizonyos illesztőkkel. Végül, az „állandó” azt jelenti, hogy ezen összetevők minden esetben igénybe vannak véve alösszetevők által, az „al-” pedig, hogy igénybe lehetnek véve bizonyos esetekben avagy bizonyos illesztőkkel.

Habár lehetséges egyes összetevőket a teljes keretrendszertől elkülönítve használni, érdemes észben tartani, hogy ez gondokhoz vezethet, mikor hiányoznak állományok, vagy az összetevők dinamikusan vannak használva.